钦定古今图书集成/明伦汇编/氏族典/第033卷 > 《王圻续文献通考》 > 宗杞
## 钦定古今图书集成/明伦汇编/氏族典/第033卷 > 《王圻续文献通考》 > 宗杞

按《元史宗杞传》：“杞，大都人。年十九，父内宰卒，擗踊号
泣，绝而复苏，水浆不入口者三日，哀气伤心，遂成疾，
伏卧床榻，哭不止，泪尽继之以血。既葬，疾转甚。杞有
继母，无他兄弟，度不能自起，作遗书嘱其妻杨氏曰：
‘汝善守志，以事吾母’。遂卒。杨氏遗腹生一男，人以为
孝感天，不绝其嗣云。泰定三年旌其门。”